cyanic-selkie/wikianc huggingface dataset:
Հայ գրականությունը կինոյում
Պատմություն
Հայկական կինոն իր սկզբնավորման օրվանից ի վեր հիմնվել է հայ գրականության վրա։ Դեռևս չունենալով ազգային կինոարտադրություն հայ գրողների գործերի էկրանացման փորձեր են արվել։ 1908 թ.-ին Գ. Սունդուկյանը մտադիր էր էկրանավորել իր Օսկան Պետրովիչն էն կինքումը» ոդևիլը և սկսել էր սցենարի աշխատանքները։ 1913 թվականին Ի. Փերեսթիանին Ա. Խանժոկովի ստուդիայում էկրանավորել է Շիրվանզադեի «Նամուս» վիպակը (ֆիլմը կոչվում էր Երդումով կապվածները»)։ Տարիներ անց՝ 1925 թվականին, Հ. Բեկնազարյանը էկրանավորում է «Նամուսը», որով ծնունդ է առնում հայկական կինեմատոգրաֆը։ Տասը տարի անց Բեկնազարյանը նկարահանում է «Պեպո»-ն ՝ առաջին հայկական հնչյունային ֆիլմը հիմնված Գ. Սունդուկյանի համանուն կատակերգության վրա։ 1927 թվականին էկրան է բարձրանում Պատվական Բարխուդարյանի «Չար ոգի» կինոնկարը, որի սցենարի համար հիմք է ծառայել Շիրվանզադեի «Ցավագարը» պատմվածքը։ 1931 թ. Պ. Բարխուդարյանը նկարում է իր լավագույն ֆիլմը` «Կիկոսը», ըստ Մաթևոս Դարբինյանի վիպակի։ 1934 թվականին էկրան է բարձրանում Ա. Մարտիրոսյանի «Գիքորը» ֆիլմը հիմնված Հ. Թումանյանի համանուն պատմվածքի վրա։ 1982 թվականին էկրան է բարձրանում պատմվածքի մեկ այլ էկրանավորում Սերգեյ Իսրայելյանի կողմից։ 1957 թվականին էկրան է բարձրանում Յուրի Երզնկյանի «Հովազաձորի գերիները» ֆիլմը ըստ Վախթանգ Անանյանի համանուն վիպակի։ 1976 թվականին Գրիգոր Մելիք-Ավագյանը նկարահանում է «Պաղտասարը բաժանվում է կնոջից» ֆիլմ-մյուզիքլը հիմնված Հ. Պարոնյանի համանուն կատակերգության վրա։ 1977 թվականին էկրան է բարձրանում Հրանտ Մաթևոսյանի «Աշնան արև» վիպակի վրա հիմնված համանուն ֆիլմը։ 1979 թվականին Ֆրունզե Դովլաթյանը նկարահանում է «Ապրեցեք երկար» ֆիլմը ըստ Շ. Թաթիկյանի «Բալենի» վիպակի։ 1980 թ. Հ. Մալյանն էկրանավորում է արևմտահայ գրող Վ. Թոթովենցի «Բաց կապույտ ծաղիկներ» վիպակը, վերնագրելով այն «Կտոր մը երկինք»։
Աղբյուրներ
Կատեգորիա:Հայ գրականություն Կատեգորիա:Հայկական կինեմատոգրաֆիա
Սուրբ Գևորգ եկեղեցի (Սանդատա)
Սուրբ Գևորգ եկեղեցի (Церковь Георгия Победоносца), ուղղափառ եկեղեցի Ռուսաստանի Ռոստովի մարզի Սալսկի շրջանի Սանդատա գյուղում։ Ենթարկվում է Մոսկվայի պատրիարքարանի Վոլգոդոնսկի և Սալսկի թեմի Սալսկի գործակալությանը։ Կառուցվել XX դարի սկզբին ։
Պատմություն
Սանդատա գյուղը հիմնադրվել է 1805 թվականին, իսկ առաջին եկեղեցին այնտեղ հայտնվել է դրանից գրեթե կես դար անց. դա եղել է Աստվածածնի տաճարը, որը կառուցվել է 1851 թվականին։ Տաճարին կից գործել է եկեղեցական-ծխական դպրոց ։
Սուրբ Գևորգ եկեղեցին, հնաբնակների պնդմամբ, կառուցվել է 1912 թվականին (թեև այդ փաստը հաստատող ճշգրիտ տվյալներ չկան)։
1960-ական թվականներին, Նիկիտա Խրուշչովի հակակրոնական արշավի ժամանակ, եկեղեցին փակվել է (և այդ պահին այն գյուղի միակ տաճարն էր)։ Դա տեղի է ունեցել վանահոր մահից հետո և կոմունիստական կուսակցության շրջանային կոմիտեի ցուցումով։ Տեղի բնակիչները փորձել են պաշտպանել տաճարը` նրան մոտ չթողնելով կուսակցական ներկայացուցիչներին, որից հետո իշխանությունները ստիպված են եղել գնալ խորամանկության և խոստանալ, որ եկեղեցին և նրա գույքը վերականգնվելու են։ Սակայն տրակտորը կարողացել է պոկել միայն զանգակատունը, եկեղեցու բուն շենքը կանգուն է մնացել ։
1970-ական թվականներին տաճարն օգտագործվում էր որպես հացահատկի պահեստ, որը հետագայում այրվեց (հավանաբար, ինքնահրկիզման պատճառով)։ 1989 թվականին եկեղեցին սկսել են վերակառուցել, հիմնական աշխատանքներն արդեն երկու տարի անց ավարտված էին ։
Ներկայումս եկեղեցական խոշոր տոների ժամանակ եկեղեցում հավաքվում են գյուղի, հարակից բնակավայրերի և նույնիսկ Սալսկի հավատացյալները ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:1912 հիմնադրումներ Կատեգորիա:Ռոստովի մարզի տեսարժան վայրեր
Քրիստափոր Պետրոսյան
Քրիստափոր Հայրապետի Պետրոսյան, հայ բժիշկ, վնասվածքաբան-օրթոպեդ, վիրաբույժ։ Բժշկական գիտությունների դոկտոր (1943), պրոֆեսոր (1936)։ ՀԽՍՀ գիտության վաստակավոր գործիչ (1956)։
Օրթոպեդիայի, վնասվածքաբանության և պրոթեզավորման հիմնադիրը Հայաստանի Հանրապետությունում։
Կենսագրություն
1914 թվականին ավարտել է Բորդոյի (Ֆրանսիա) համալսարանի բժշկական ֆակուլտետը Ալեքսանդր Մանթաշյանցի կողմից հատկացված թոշակով։ 1915-1930 թվականներին աշխատել է Բաքվում, Էնզելիում (Իրան), Աշխաբադում, Տաշքենդում։ 1930 թվականից Երևանի բժշկական ինստիտուտի օրթոպեդիայի և վնասվածքաբանության դասընթացների, 1932-1959 թվականներին` միաժամանակ, տեղագրական անատոմիայի և վիրահատական վիրաբուժության ամբիոնի վարիչ։ 1939 թվականին ՀՀ-ում ստեղծել է առաջին օրթոպեդիական բաժանմունքը, բուժական ֆիզկուլտուրայի և մերսման կաբինետ, օրթոպեդական կոշիկի ու պրոթեզների արհեստանոց։ 1941-1945 թվականներին ՀՀ-ում տեղակայված էվակոհոսպիտալների գլխավոր վիրաբույժ, 1946-1953 թվականներին` օրթոպեդիայի և վերականգնողական վիրաբուժության ԳՀԻ (1959 թվականից Օրթոպեդիայի և վնասվածքաբանության ԳՀԻ, 1962 թվականից՝ Պետրոսյանի անվան) տնօրեն, 1953-1961 թվականներին փոխտնօրեն ։
Ստեղծագործություններ և ճանաչում
Աշխատանքները վերաբերվում են հոդի արթրոպլաստիկային, ուսահոդի սովորութային հոդախախտի, ծնկոսկրի կոտրվածքի բուժմանը։ Առաջարկել է ոսկրահատման, վիրաբուժական սեղան, ծռաթաթության օրթոպեդական կոշիկ, վաղ մանկական հասակում ազդրի բնածին հոդախախտի բուժման հարմարանք, դժվարաշարժ հոդերի ֆուկցիայի վերականգնման հարմարանքներ և սարքավորումներ։
Ծանոթագրություններ
Կատեգորիա:Հայ բժիշկներ Կատեգորիա:Հայ օրթոպեդներ Կատեգորիա:Հայ վիրաբույժներ Կատեգորիա:1889 ծնունդներ Կատեգորիա:Փետրվարի 1 ծնունդներ Կատեգորիա:1961 մահեր Կատեգորիա:Հոկտեմբերի 12 մահեր Կատեգորիա:Երևան քաղաքում մահացածներ Կատեգորիա:Բժշկական գիտությունների դոկտորներ Կատեգորիա:ՀԽՍՀ գիտության վաստակավոր գործիչներ Կատեգորիա:Հայ պրոֆեսորներ Կատեգորիա:Հայ վնասվածքաբաններ
Ինդան
Ինդան (2,3-դիհիդրոինդեն, հիդրինդեն), ցիկլոալկանների և արոմատիկ միացությունների դասերին պատկանող ածխաջրածին։
Ֆիզիկական հատկություններ
Ինդանը իրենից ներկայացնում է անգույն յուղանման հեղուկ, որի հալման ջերմաստիճանը` −51 °C, եռման ջերմաստիճանը` 176°С, չի լուծվում ջրում, բայց խառնվում է էթանոլի և դիէթիլ եթերի հետ։
Քիմիական հատկություններ
Հիմնային միջավայրում ինդանը օքսիդանում է կալիումի պերմանգանատով մինչև ֆթալաթթու։ 470-530оC քրոմի օքսիդով ինդանի դեհիդրումից առաջանում է ինդեն։ Ինդանը պլատինե կատալիզատորով հիդրելուց առաջացնում է 1-մեթիլ-2-էթիլբենզոլ։
Ինդանը ռեակցվում է բրոմի հետ առաջացնելով 4-բրոմինդան և 5-բրոմինդան։
Կոնցենտրիկ ծծմբական թթվով ինդանը ենթարկվում է սուլֆատացման առաջացնելով ինդան-5-սուլֆոթթու։ Քլորսուլֆոնային թթուն ինդանին փոխարկում է ինդան-4- և ինդան-5-սուլֆոքլորիդների խառնուրդի։
Ածանցյալներ
Ինդանի ածանցյալներ կարող են առաջանալ ազդելով մեթիլացնող ագենտներով ինդանի ցիկլերի վրա։ Հնարավոր է նաև այլ ածանցյալների ստացում դիէթիլֆթալատի և էթիլացետատի համակցված ազդեցությամբ նատրիումի և էթանոլի ներկայության պայմաններում։
Ինդանը կատալիտիկ ռեակցիայով կարող է փոխակերպվել քսիլոլի։
Տարածվածություն
Ինդանը հայտնաբերվել է քարածխային հանքում (0,1%), ինչպես նաև նավթի նավթալինային ֆրակցիայում (0,9%)։
Ստացում
Ինդան ստանում են 200оС մանրադիսպերս նիկելով ինդենի հիդրումից։
Կիրառություն
Ինդանը ելանյութ է հանդիսանում 2-, 4- և 5-ինդանոլների սինթեզի համար, որոնք օգտագործվում են դեղերի արտադրության մեջ։
Գրականություն
Կատեգորիա:Ցիկլոալկաններ Կատեգորիա:Արոմատիկ ածխաջրածիններ
Կանդավայի շրջան
Կանդավայի շրջան (Kandavas novads), վարչատարածքային միավոր Լատվիայի արևմուտքում, գտնվում է պատմական Կուրզեմե մարզում։ Երկրամասը ներառում է վեց շրջաններ և Կանդավան քաղաքը, որը համարվում է շրջանի կենտրոնը։
Սահմանակից է Կուլդիգայի, Տալսիի, Յաունպիլսի, Բրոցենի և Սալդուսի շրջաններին։
2010 թվականի հունվարի 1-ի տվյալներով բնակչությունը կազմել է 9897 մարդ ։ Տարածքի մակերեսը կազմում է 649 կմ² ։
Տարածաշրջանը կազմավորվել է 1999 թվականի փետրվարին։ Տարածաշրջանը կազմավորվել է 2009 թվականի հուլիսի 1-ին Լատվիայի Վանայի և Զանայի վարչական բարեփոխումների ավարտից հետո։
Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Ջոել Քորի
Կարիերա
Ջոել Քորին մասնակցել է MTV-ի «Ջորդի Շոր» հեռուստասերիալում իր ընկերուհու՝ Սոֆի Քասայի հետ միասին։ Նա նաև անձնական մարզական բիզնես ունի՝ հավելված, որի անվանումը Joel Corry PT է և սեփական ձայնագրման լեյբլ՝ Most Rated անվանմամբ ։ 2015 թվականին նա թողարկել է իր դեբյուտային «Back Again» և «Light It Up» սինգլները։ 2017 թվականին նա թողարկել է «Just Wanna», «All the Things», «All Night», «Sunlight» և «Feel This Way» սինգլները։ 2018 թվականին Our Culture Mag-ում կայացել է նրա «Hurt, «All I Need», «Only You», «Good As Gold» և «Fallen» սինգլների պրեմիերան ։ 2019 թվականի ապրիլին նա թողարկել է «Sorry» սինգլը; երգը ներառել է Հայլի Մեյի չարձանագրված վոկալը։ 2019 թվականի հուլիսին երգը սահմանել է մեկ օրվա ընթացքում ամենաշատ շազամների քանակի ռեկորդը՝ հավաքելով 41,000 որոնումներ։ Այն ներառվել է ITV2-ի «Սիրո կղզի» հեռուստասերիալի սաունդթրեքում։ Երգը զբաղեցրել է UK Singles Chart-ի վեցերորդ հորիզոնականը։
Ծանոթագրություններ
Կատեգորիա:Անգլիացի դիջեյներ Կատեգորիա:Անգլիացի երաժշտական գործիչներ Կատեգորիա:Անգլիացի երաժիշտներ
Պրիշիբսկի գյուղական խորհուրդ (այլ կիրառումներ)
Պրիշիբսկի գյուղական խորհուրդ, կարող է վերաբերել՝
Գուլփաչա Ուլֆաթ
Գուլփաչա Ուլֆաթ (ګل پاچا الفت, ), աֆղան գրող, հասարակական գործիչ։ Գրել է փուշտու լեզվով։ Հոգևոր կրթություն է ստացել Քաբուլում և Զալալաբադում։
Կենսագրություն
Հեղինակ է չափածո («Ընտիր բանաստեղծություններ», 1955, «Արտի ձայնը», 1962) և արձակ («Վառվող ջահ», 1941, «Ընտիր արձակ», 1956, ժողներ) գործերի։ Ուլֆաթի ստեղծագործություններում միահյուսված են ավանդական ու ժամանակակից սյուժեներ, մոտիվներ, կերպարներ։
Գրողի նախասիրությունը փիլիսոփայության այլաբանությունն է։ Ուլֆաթի երկերը խորապես մարդասիրական են։
Արտաքին հղումներ
Կատեգորիա:Աֆղան գրողներ Կատեգորիա:20-րդ դարի բանաստեղծներ Կատեգորիա:Բանաստեղծներ Կատեգորիա:Հասարակական գործիչներ
Սևաթև սարյակ
Սևաթև սարյակ, ոչ խոշոր երգեցիկ թռչուն սարյակների ընտանիքի սարյակներ ցեղից։ Ինդոնեզիայի Յավա և Բալի կղզիների էնդեմիկ կենդանի։ Սավաննաների բնակիչ, երբեմն հանդիպում է մարդկանց կողմից օգտագործվող գյուղատնտեսական տարածքներում՝ մարգագետիններ, պտղատու այգիներ։ Միջազգային Կարմիր գրքում այս տեսակը գրանցված է վտանգված տեսակներ բաժնում։ Այս թռչունների համար ռիսկի հիմնական գործոն է հանդիսանում որպես ընտանի կենդանու վաճառքը, ինչպես նաև որսը։ 1960-ականների տվյալներով վայրի բնության մեջ թվաքանակը կտրուկ նվազել է և մնում է շատ ցածր մակարդակում ։
Նկարագիր
Մարմնի երկարությունը կազմում է 22—24 սմ, թևերի բացվածքը՝ 120—129 սմ։ Միջին մեծության և ամուր կառուցվածքով թռչուն է։ Փետրածածկը մեծ մասամբ սպիտակ է, բացառությամբ պոչի և թևերի, որից էլ առաջացել է կենդանու անվանումը։ Գլխի փետուրներն ունեն ոչ շատ արտահայտված փայլուն երանգ։ Կտուցն ու ոտքերը դեղին են, աչքի ծիածանաթաղանթը մուգ դարչնագույն է։ Աչքի շուրջ ունի դեղնավուն կամ վարդագույնին մոտ գունավորում փետրածածկից զուրկ հատվածում։ Պոչը սև է՝ սպիտակ եզրերով։ Արուներն ու էգերն առանձնապես չեն տարբերվում միմյանցից իրենց արտաքին հատկանիշներով։ Երիտասարդ առանձնյակների գլխի վերին մասը, մեջքն ունեն մոխրագույն երանգ, իսկ քաքուլն ու աչքի շրջանակը բացակայում են։ Այս թռչունների ձայնը բարձր է և հիշեցնում է կտրուկ շվվոց ։
Սնունդ
Սնունդ հայթայթում են գետնին և ծառերի տերևների վրա։ Երբեմն նաև սնվում են գոմեշների վրա ապրող մակաբույծներով։ Կենդանական սննդացանկի մեջ ներառված են մորեխները, տերմիտները, խավարասերները, աղոթարարները, Coccinella repanda և այլն։ Սնվում է նաև բուսական կերով, այդ թվում նաև բրնձատեսակներով ։
Գրականություն
Կատեգորիա:Սարյակներ
Պրիպյատ (այլ կիրառումներ)
Պրիպյատ, կարող է վերաբերել՝
Հեքսեն
Հեքսեններ, ալկենների դասին պատկանող C6H12 ընդհանուր քիմիական բանաձևով իրար իզոմեր ածխաջրածիններ։
Ֆիզիկական և քիմիական հատկություններ
Նորմալ պայմաններում հեքսենները իրենցից ներկայացնում են անգույն հեղուկներ, որոնք չեն լուծվում ջրում, բայց լավ են լուծվում օրգանական լուծիչներում։ Ալկենների հալման ջերմաստիճանները խիստ կախված է նրանց կառուցվածքից և փոփոխվում է −157,27 °C (2,3-դիմեթիլբութեն-1) - −74,28 °C (2,3-դիմեթիլ-2) սահմաններում, իսկ եռման ջերմաստիճանները գտնվում են 41,247 °C (3,3-դիմեթիլբութեն-1) - 73,205 °C (2,3-դիմեթիլբութեն-2) միջակայքում։ Հեքսենների օկտանային թիվը փոփոխվում է 76,4 (հեքսեն-1) - 105,4 (3,3-դիմեթիլբութեն-1) սահմաններում։
Հեքսենները օժտված են ալկենների բոլոր քիմիական հատկություններով։
Ստացում և կիրառություն
1-հեքսենը ստանում են էթիլենի օլիգոմերացումից կամ պարաֆինների թերմին կրեկինգից։ Իզոհեքսենները ստացվում են պրոպիլենի դիմերացումից։
Հեքսենները օգտագործվում են իզոպրենի ստացման համար։
Գրականություն
Կատեգորիա:Ալկեններ
Պրիվոլժսկի շրջան (այլ կիրառումներ)
Պրիվոլժսկի շրջան, կարող է վերաբերել՝
Քրիս Լավիս
Կենսագրություն
Ռեժիսորն իր կենսագրության և անձնական կյանքի մասին չափավոր տեղեկություններ է հաղորդում մամուլին։ Լրատվամիջոցների ներկայացուցիչների հետ հարցազրույցում նա խոսում է միայն քոլեջում Մերձավոր Արևելքի կրոնի և մշակույթի պատմությունը ուսումնասիրելու և իր վրա մեծ ազդեցություն թողած Քվեյ եղբայրների ստեղծագործական գործունեության մասին։ Ինչպես իր պատանեկության ընկեր և ստեղծագործության աշխատակից Մացեկ Շերբովսկին, Քրիս Լավիսը կրել է Ժոզեֆ Քեմպբելի տեսությունների զգալի ազդեցությունը։
Ճանաչում է ստացել որպես քանդակագործ, նկարիչ և Կանադայում լայնորեն տարածված կոմիքսների հեղինակ։ Vice Magazine համար «The Untold Tales of Yuri Gagarin» կոմիքսի սեղծողն է (Մացեկ Շերբովսկու հետ համատեղ), որի վրա աշխատել են ավելի քան 10 տարի։
1997 թվականին իր քոլեջի ընկեր Մացեկ Շերբովսկու հետ հիմնադրել է Clyde Henry Productions ստուդիան, որը մասնագիտացած է մուլտիմեդիայի, ստոպ-կադր անիմացիայի և վիզուալ էֆեկտների ոլորտում։ Երկու ռեժիսորներն էլ իրենց ստեղծագործական տանդեմում թաքցնում են պարտականությունների բաշխումը և չեն բացահայտում իրենց ֆիլմերում օգտագործված շատ անսովոր հատուկ էֆեկտների գաղտնիքները։
Clyde Henry Productions-ի առաջին մուլտֆիլմը նկարահանվել է 2007 թվականին («Տիկին Տուտլի Պուտլի»)։ ժապավենների համար դետեկտիվ դրոշմակնիքները ռեժիսորները փոխ են առել Ալֆրեդ Հիչքոքի ֆիլմերից։ Ռեժիսորները աշխատել են ֆիլմի վրա ավելի քան հինգ տարի ։ 2007 թվականին ֆիլմը երկու մրցանակ է ստացել Կաննի կինոփառատոնում․ The Canal+ award՝ լավագույն կարճամետրաժ ֆիլմի համար և Petit Rail d 'Or: 2008 թվականին ֆիլմը «Լավագույն անիմացիոն կարճամետրաժ ֆիլմ» կատեգորիայում առաջադրվել է «Օսկար» մրցանակի, իսկ 2007-ին՝ Անսիի անիմացիոն ֆիլմերի միջազգային փառատոնի գլխավոր մրցանակի։ Կանադայի ազգային կինոկոմիտետը ֆիլմը ճանաչել է տարվա լավագույն կարճամետրաժ ֆիլմ, ստացել է Տորոնտոյի միջազգային կինոփառատոնի գլխավոր մրցանակը։
2010 թվականին Clyde Henry Productions-ը թողարկել է Լավիսի և Շերբովսկու երկու կարճամետրաժ ֆիլմերը։ «Աբրակադաբրա։ կամ Կյանքում պետք է ինչ-որ բան ավելին»։ Ֆիլմը, որը համատեղում է դերասանների խաղը և տիկնիկային մուլտիպիկացիան, հիմնված է Մորիս Սենդակի գրքի վրա, դերերը հնչյունավորել են Մերիլ Սթրիփը, Ֆորեսթ Ուիթակերը և Սպայք Ջոնզը ։ Մուլտֆիլմը 2011 թվականին Jutra Awards-ում առաջադրվել է «Լավագույն անիմացիա» անվանակարգում։ L'Année de LOs-ը օպտիկական ֆանտազիա է, որի երաժշտությունը գրել է «Godspeed You! Black Emperor» խումբը ։
2013 թվականին ռեժիսորների տանդեմը նկարահանել է «Մղձավանջ» ֆանտաստիկ կարճամետրաժ ֆիլմը ։ Ֆիլմը միավորում է անիմացիան, դերասանների խաղը և ստերեոսկոպիկ եռաչափ պատկերը։ «Chicago International Film Festival»-ում այն «Լավագույն կարճամետրաժ ֆիլմ» կատեգորիայում առաջադրվել է «Ոսկե Հյուգո» մրցանակի։
2015-ին Քրիս Լավիսը և Մացեկ Շերբովսկին նկարահանել են իրենց առաջին գեղարվեստական ֆիլմը՝ «Սպիտակ կրկեսը»։ Ֆիլմում գլխավոր դերերը խաղացել են Քլոյե Գրեյս Մորեցը և Էյսա Բաթերֆիլդը։
2015 թվականին Քրիս Լավիսը որպես նկարիչ աշխատել է Գայ Մեդդինի «The Forbidden Room» ֆիլմի վրա։
Արտաքին հղումներ
Կատեգորիա:Կանադացի կինոռեժիսորներ Կատեգորիա:21-րդ դարի կինոռեժիսորներ Կատեգորիա:Կանադացի սցենարիստներ Կատեգորիա:Կանադացի ռեժիսորներ Կատեգորիա:Պատկերազարդողներ Կատեգորիա:Կանադացի նկարիչներ
Զրադաշտ
Զրադաշտ կամ Զարաթուշտրա (ավեստ․՝ Zaraθuštra,, Zartošt, Ζωροάστρης, ), հին Իրանի մարգարեն, ով համարվում է զրադաշտականության հիմնադիրն ու Գաթերի՝ Ավեստայի հնագույն մասերի հեղինակը ։ Չնայած նրան, որ Զրադաշտի ծննդավայրն ու ծննդյան ամսաթիվը հստակ պարզ չէ, իբրև նրա ենթադրյալ ծննդյան ամսաթիվ նշվում է մ.թ.ա. 600-ից մինչև 1200 թվականը, իսկ իբրև ծննդավայր հիշատակվում են Իրանի այնպիսի տարբեր շրջանների անուններ, ինչպիսիք են՝ Ռեյը (Ռագան), Ատրպատականը (Իրանական կամ արևելյան Ադրբեջանը), Խորեզմը, Սիստանը, Խորասնն ու Ամոլը ։
Ըստ ավանդության` կրոնի հիմնադիր Զրադաշտը 30 տարեկանում Ահուրա Մազդայից ստացել է մարգարեության շնորհը, ստեղծել զրադաշտական կրոնը, իսկ Վշտասպ արքան ընդունել է նրա հավատը, որն իրանական պետականության ձևավորման կարևոր գործոնն ու սկիզբն էր։ Զրադաշտի ուսմունքները, հետագայում միանալով Իրանի տեղական կրոնական հավատալիքներին, ստեղծեցին ներկայիս մազդիսնան՝ զրադաշտականությունը, որը նաև ավելի քան հինգ դար Իրանի պաշտոնական կրոնն է եղել։ Զրադաշտի անունը Մայքլ Հարթի կողմից ստեղծված մարդկության պատմության հարյուր ազդեցիկ մարդկանց ցուցակում զբաղեցնում է իր պատվավոր տեղը ։ Զրադաշտական կրոնն այսօր ունի շուրջ 200,000 հետևորդ Իրանում, Հնդկաստանում և աշխարհի այլ մասերում ։
Անվան ծագում և ստուգաբանություն
Զրադաշտականությունն իր անունը ստացել է իր հիմնադիր Զրադաշտի անունից, ով հելլենիստական աշխարհում հայտնի էր Զորոստր, իսկ ասիականում՝ Զարաթուշթրա-Զարթոշթ անունով։
Զրադաշտի անունը, ըստ Ավեստայի լեզուներով գրված հիշատակությունների, նշվում է իբրև Զարաթուշթրա (ավեստ. Zaraθuštra, պարսկ. زرتشت - Zartošt; հին հունարեն՝ Ζωροάστρης), որը  կազմված է երկու մասից՝ «Զարաթ», որի ենթադրյալ ստուգաբանությունն է  դեղին, ոսկե և «Աշթարա կամ Ասթարա», որը ոմանք «ուղտ», իսկ մյուսներն էլ «աստղ» կարդալով՝ Զրադաշտի անվան համար հետևյալ ստուգաբանություններն են նշում՝ «Ոսկե ուղտ ունեցող», «Դեղին ուղտ ունեցող», «Ծեր ուղտ ունեցող», «Խիզախ ուղտ ունեցող», «Ոսկու նման փայլուն և դեղին», «Աստղի որդի», «Փայլող աստղ», «Ոսկե լուսավորություն» և այլն։ Մինչ այժմ ուսումնասիրողները Զրադաշտի անվան համար բազում ստուգաբանություններ են նշել։ Զրադաշտի անվան անգլերեն գրությունը հետևյալն է՝ Zoroaster, որն իր հերթին վերցված է հունարեն Ζωροάστρης տարբերակից, և ինչպես հստակ երևում է, նրա անունը պարունակում է Aster (աստղ) արմատը և գուցե հենց այս պատճառով է, որ այս մարագարեին հետագայում սկսեցին աստղագիտության հիմնադիրը համարել։
Կյանք և գործունեություն
Թեև մեզ հասած Ավեստայում տեղ-տեղ Զրադաշտի անվան, ընտանիքի և կյանքի որոշ իրադարձությունների վերաբերյալ ցաքուցրիվ տեղեկություններ կան, բայց նրա կենսագրությունը կանոնավոր և կապակցված լիարժեք ներկայացում չի գտել Ավեստայում։ Ավեստայում առկա Զարադաշտի կենսագրությանը վերաբերվող փաստերը Ավեստայի 21 նասկերից (բաժիններից) երեքում՝ «Չհարդադ», «Վաշտասպ Սասթ» և «Սեփանդ» հիշատակված է եղել։ Ավեստայի բնօրինակ տեքստը և նրա պահլավերեն թարգմանությունը չի պահպանվել, բայց նրա ամփոփ բովանդակությունը հիշատակվել է Դենքարդում ։ Զրադաշտի կյանքի մասի պատմական և իրական տեղեկությունները շատ քիչ են, այն ամենը ինչ նրա վերաբերյալ գտնում ենք Ավեստայում ավելի շատ առասպելական բնույթ է կրում, թեպետ այդ նյութերում էլ հնարավոր է ճշմարտության մասնիկ գտնել։
Այն, ինչ Զրադաշտի կյանքի մասին աներկբա վկայում են Ավեստայի տեքստերը այն է, որ Զրադաշտը դեռ վաղ մանկուց հոգևոր կրթություն և դասիարակություն է տեսել, ուստի Գաթերում Զրադաշտը իրեն «Զոթար» է անվանում՝ մի տերմին, որով կոչում էին այն կրոնավոր մարդուն, ով կատարյալ հոգևորական լինելու համար բոլոր պայմանները ուներ ։ Ավեստայում նաև հիշատակվում է այն մասին, որ Զրադաշտը մարգարեության շնորհը ստացել է Ահուրամազդայից ։ Զրադաշտը իր կրոնը տարածելու ճանապարհին բազում դժվարությունների է հանդիպել, ինչի մասին փաստում են նրա կողմից ստեղծված Գաթաներում առկա՝ աղքատության և իր հետևորդների սակավաթիվ լինելու մասին նրա բողոքները ։ Զրադաշտը նաև շատ է դժգոհում իր հայրենակից գուշակներից, հոգևորականներից, քավիներից, Քառապաններից՝ Զրադաշտից առաջ մոգերից և իր թշնամիներ՝ Բադվայից ու Գերհոամից ։ Այս իրավիճակի հետ չհաշտվելով՝ վերջիվերջո նա որոշում է լքել իր ծննդավայրը և գնալ հարևան երկիր, որի տիրակալն էր Գաշտասպը (Վշտասպ)։ Զրադաշտը այս երկրում ի վերջո հաջողության է հասնում, և երբ Վշտասպ արքան ընդունում է նրա կրոնը, հարևան ղեկավարների տարակարծություններն ու հակասություններն էլ ավելի են ընդգծվում։ Ավեստայի Աբան յաշտում հիշատակություն կա նաև Զրադաշտի հակառակորդ այս տիրակալների մասին, որոնցից ամենահայտնին Արջասպ Թուրանին է։ Ավանդույթի համաձայն՝ Զրադաշտը 88 տարեկան հասակում սպանվել է Թուրբրաթուր անունով մարդու ձեռքով ։
Զրադաշտի ապրած ժամանակաշրջան
Զրադաշտի ի հայտ գալը, մինչ այժմ բազում հետազոտողների կատարած աշխատանքներով հանդերձ, դեռևս շարունակում է անորոշ մնալ։ Որոշ պատմաբաններ Զրադաշտի ծնունդը հաշվարկել են մ.թ.ա. 1000 թվականին։ Զրադաշտի ծննդյան ստույգ ամսաթիվը հետազոտողների և պատմաբանների շրջանում շարունակում է վճռահարույց թեմա մնալ։ Նրա ծննդյան վերաբերյալ ուսումնասիրողների տարակարծությունը ընդգրկում է մ.թ.ա. 600-ից մինչև 1200 թվականներն ընկած ժամանակահատվածը ։ Մինչ այժմ Զրադաշտի ապրած ժամանակաշրջանին նվիրված այնքան ուսումնասիրություններ, քննարկումներ և հրապարակված տվյալներ կան, որ կարող է մի մեծ ու ամբողջական գրքի թեմա դառնալ ։
Զրադաշտի ծագում
Չնայած նրան, որ Զրադաշտի ծննդավայրի վերաբերյալ ծավալուն ուսումնասիրություններ են կատարվել, վերջնական եզրահանգում չի տրվել ։ Ավեստայի Գաթերում, որը Զրադաշտի կյանքին առնչվող միակ հիմնական աղբյուրն է՝ Զրադաշտի ծննդավայրի, դեպի զրադաշտականություն հրավիրելու և քարոզչություն ծավալած վայրերի մասին հստակ տեղեկություն չի հիշատակվել ։
Ավեստայի մի քանի Յաշտերի որոշ հատվածներում Զրադաշտի կրոնական գործունեության տարածքը Իրանվիջ անունով է հիշատակվում ։
Պահլավական (միջին պարսկերեն) աղբյուրներում և նրանց հաջորող արաբերեն և պարսկերեն գրքերում Իրանվիջը Ատրպատականում (Իրանի արևելյան Ադրբեջանում) է։ Ուսումնասիրողները Ատրպատականը իբրև Զրադաշտի ծննդավայրը ներկայացնելու համար, ի թիվս բազում տարատեսակ պատճառների, իբրև ամենակարևոր պատճառ նշում են լեզվական առնչությունները, քանի որ Ավեստայի գրավոր լեզուն Իրանի արևելյան Ադրբեջանի տարածքին պատկանող լեզուներից է, և այս գրքում մարական կամ հին պարսկերենից ծագած բառեր չեն նկատվում։ Այսօր իրանագետներից շատերը, Իրանվիջ տեղադրելով Խորեզմի տարածքում, այն ներկայացնում են իբրև Զրադաշտի հայրենիք ։
Ես ռոբոտ եմ (ֆիլմ)
«Ես ռոբոտ եմ» (I, Robot) Ալեքս Պրոյասի գեղարվեստական գիտաֆանտաստիկ ֆիլմը, որը ներկայացվել է Այզեկ Ազիմովի պոզիտրոնային ռոբոտների («Ռոբոտոտեխնիկայի երեք օրենքները») վերաբերյալ ստեղծագործությունների շարքերի հիման վրա։ Ֆիլմի սցենարը գրվել է Ակիվա Գոլդսմանի, Հիլլարի Ցեյտցի և Ջեֆֆ Վինտարի կողմից։ Դել Սփուների գլխավոր դերը կատարել է Ուիլ Սմիթը։ Ինչպես նաև ֆիլմում խաղացել են Բրիջիտ Մոյնահանը, Բրյուս Գրինվուլդը, Ջեյմս Քրոմվելը, Չի Մակբրայդը, Ալան Տուդիկը և Շայա Լեբաֆը։ Ֆիլմն անվանակարգվեց «Օսկարի» լավագույն վիզուալ էֆեկտների համար, սակայն պարտվեց «Սարդ Մարդը 2» ֆիլմին։
Զրադաշտ
Գաթաների տեղն ու դերը Ավեստայում
Զրադաշտների կրոնական գրքի ամենահին և սուրբ մասը Գաթաներն են համարվում։ Հնագույն ժամանակներից ի վեր Գաթաները համարել են հենց իր՝ Զրադաշտի բանստեղծությունների ու խոսքերի հավաքածուն ։
Ես ռոբոտ եմ (ֆիլմ)
«Ես ռոբոտ եմ»ֆիլմը, Հյուսիսային Ամերիկայում էկրաններին է դուրս եկել 2004 թվականի հուլիսի 16-ին, Ավստրալիայում 2004 թվականի հուլիսի 22-ին, Մեծ Բրիտանիայում 2004 թվականի օգոստոսի 6-ին, իսկ մյուս երկրներում 2004 թվականի հուլիսից մինչև 2004 թվականի հոկտեմբերն ընկած ժամանակահատվածում։ 120 միլիոն դոլար բյուջե ունենալով, ֆիլմը հավաքել է 144 միլիոն դոլար հյուսիսամերիկյան տեսավարձույթում, և 202 միլիոն դոլար արտերկյա տեսավարձույթում, ընդհանուր հաշվեկշռով աշխատելով 347 միլիոն դոլար։
Զրադաշտ
Գաթաների տեղն ու դերը Ավեստայում
Այն Ավեստան, որն այսօր մեզ է հասել Սասանյան դինաստիայի օրոք գոյություն ունեցող Ավեստայի մեկ չորրորդն է ։ Մեզ հասած Ավեստան բաղկացած է 5 մասից։
Ես ռոբոտ եմ (ֆիլմ)
Սյուժե
2035 թվականին ռոբոտները դարձան կենցաղի սովորական մասը, և միայն մի շարք պահպանողական կերպով տրամադրված մարդիկ՝ այդ թվում ոստիկան դետեկտիվ Դել Սփուները, նրանց մեջ ոչ թե իրադրության առարկա, այլ վտանգ են տեսնում։
Զրադաշտ
Գաթաների տեղն ու դերը Ավեստայում
Ավեստան բաղկացած է հետևյալ մասերից.
Ես ռոբոտ եմ (ֆիլմ)
Սյուժե
Նրա հայացքների անսովորությունը շատ պետք եկավ, երբ նրան առաջարդրանք տվեցին հետազոտել իր նախկին ծանոթի՝ բժիշկ Ալֆրեդ Մեննինգի, կոնստրուկտորների վարչի և U.S. Robots and Mechanical Men, Inc.|U.S. Robotics ընկերության տեսաբանի մահը։ Ըստ ընկերության ղեկավար Լոուրենս Ռեբերտսոնի, խոսքը հասարակ ինքնասպանության մասին է գնում, սակայն Սփուները այդ ամենի վրա կասկածելու հիմունքներ ունի։ Պոզիտրոնային ռեբետների հոգեբանության մասնագետ Սյուզեն Քեկվինի հետ միասին նա սկսում է հետազոտությունը և Լեննինգի լաբորատորիայում հատուկ ռոբոտի է տեսնում, ով, չնայած ամբողջ ռոբոտոտեխնիկայի բոլոր կանոններին, անտեսում է մարդկանց հրամանները, իսկ հետո սեփական որոշումներն է կայացնում։
NS5 ռոբոտի հարցաքննությունը քիչ ինֆորմացիա է տալիս, սակայն շատ մտքեր են առաջանում դրանց շուրջ մտորելու համար։ Ինչպես երևում է, Լեննինգը որոշ հետազոտություններ էր անում, որոնք ցանկանում էր գաղտի պահել, սակայն հատուկ Սփուների համար մի քանի նշան է թողնում։ NS5 ռոբոտը, ով արձագանքում է Լեննինգի կողմից իրեն տրված «Սաննի» («Որդյակ») անվանը, այդ նշաններից մեկն է։ Ռոբերտսոնը, գալով այն ոստիկանական բաժանմունք, որտեղ Սաննին է, մի խումբ փաստաբանների հետ, ժխտում է այն փատը, որ հնարավոր էր ռոբոտը մարդ սպաներ, սակայն հետո համաձայնվում է, որ հնարավոր է Սաննին է եղել բժիշկին սպանողը։ Խուճապը կանխարգելելու և զանգվածային կորուստներ չկրելու համար, նա Քելվինին համոզում է գաղտնի ոչնչացնել ռոբոտին, միկրոսկոպիկ ռոբոտ-դեստրուկտերների օգնությամբ նրա նեյրոնային ուղեղը անջատելով։ Վերջինս, Ռոբերտսոնի փաստարկների ճնշման տակ համաձայնվում է։ Սակայն Սփուներն ընդհանրապես համաձայն չէ այդ որոշման հետ՝ նա համոզված է, որ Սաննին է հանդիսանում այն իրադարձությունների բանալին, որոնք տեղի են ունենում U.S. Robotics-ում։ Իսկ Քելվինն այդ ժամանակ որոշում է գաղտնի կերպով կատարել Սաննիի դիագնոստիկան և պարզել, թե ինչով է նա տարբերվում այլ NS5 ռոբոտներից։ Նա պարզում է, որ այն մետաղական խառնուրդների ամրությունը, որոնցից պատրաստված է Սաննին, արհեստականորեն երկու անգամ գերազանցում է այլ հասարակ ռոբոտներին։ Բացի դրանից, նրա մոտ պոզիտրոն գլխուղեղի հետ միասին կա նաև մեկ այլը, որը գտնվում է կապի USR հաղորդիչի մեջ, որոնցով հասարակ NS5 ռոբետները ամեն օր ստանում են ծրագրային ապահովումները։ Սանիի տրամաբանությունը ղեկավարվում է «ռոբոտոտեխնիկայի երեք կանոններով», սակայն կարող է ընտրել ըստ իրավիճակի, ենթարկվել դրանց, թե ոչ։ Ինչպես նաև բժիշկ Լեննինգը, ըստ Սանիի խոսքերի, սովորեցրել է նրան երազներ տեսնել և հասնել տարբեր զգացմունքների, ինչը նրան ավելի շատ մարդու էր նմամնեցնում, այլ ոչ թոե ռոբոտի։ Ըստ Քելվինի խոսքերի, այդպիսի ռոբոտի տեսակը կարող է անել ցանկացած բան։
Զրադաշտ
Հիշատակումը գրականությունում
Զրադաշտը և նրա ուսմունքը իր ժամանակ թողնելով մեծ ազդեցություն, հետագայում հիմնականում անկում է ապրել նոր կրոնների առաջացման ու տարածման ժամանակահատվածում։ Նրա ուսմունքի հետևորդները շատ ժամանակում դարձան կա՛մ քրիստոնյաներ, կա՛մ մուսուլմաններ։ Սակայն ուշ միջնադարում ՝ լուսավորության դարաշրջանում Զրադաշտի կերպարի նկատմամբ հետաքրքրությունը նորից վերելք սկսեց ապրել։ Գերմանացի փիլիսոփա Ֆրիդրիխ Նիցշեն «Այսպես խոսեց Զրադաշտը» փիլիսոփայական աշխատությունում օգտագործել է Զրադաշտի կերպարը սեփական փիլիսոփայական հայացքները ներկայացնելու համար։
Գրականություն
Կատեգորիա:Կրոնի հիմնադիրներ Կատեգորիա:Զրադաշտականություն Կատեգորիա:Մ.թ.ա. 6-րդ դարի փիլիսոփաներ Կատեգորիա:Դուալիզմ
Ես ռոբոտ եմ (ֆիլմ)
Սյուժե
Համաձայն Սփուների խոսքերի, նրա և ատամնաբույժ Հարոլդ Լոյդի մեքենան, որի մեջ գտնվում էին ինքը և իր 11 ամյա դուստրը՝ Սարան, ճանապարհի վրա խփեց մի բեռնատար, որն առանց կառավարման էր, որի վարորդը, ինչպես երևում է, քնել էր ղեկի վրա։ Հարոլդը մահացավ բախման պահին, իսկ Սփուների և նրա դստերը մահ էր սպառնում, եթե նախկին մոդիֆիկացիոն փոփոխություններով NS4 ռոբոտը, որ անցնում էր այդտեղով, օգնության չգար։ Սակայն նա, չնայած Սփուների պահանջներին փրկել Սառային (մեքենան որի մեջ նա էր գտնվում, արդեն խորտակվում էր), փրկես Սփուներին, պատճառաբանելով այն բանով, որ Սփուների ապրելու հավանականությունը ավելի մեծ էր։ Այդ ռոբոտի կողմից ընդունված կոշտ որոշման հետևանով, որը հիմնավորված էր ապրելու շանսերի գնահատումով, Սարան խեղդվեց, հնարավորություն չունենալով դուրս գալ մեքենայից։ Դրանում էր Սփուների անբարեհաճությունը դեպի ռոբոտների սառը, հաշվանկատ տրամաբանությունը։
Վերջ ի վերջո Սփուները պարզում է, որ այս ամենի ետևում կանգնած է ոչ թե ընկերության ղեկավար Ռոբերթսոնը, այլ ՎԻԿԻ-ն (Վիրտուալ Ինտերակտիվ Կինետիկ Ինտելեկտ (Virtual Interactive Kinetic Intelligence, կրճ. VIKI))՝ կանացի սեռով մարդայնացված կենտրոնական U.S. Robotics կենտրոնական համակարգիչ, որը կառավորում է նոր սերունդի բոլոր ռոբոտներին։ Ինքնազարգացվելով ոչ ստանդարտ կերպով, ՎԻԿԻ-ն եկել է այն մտքին, որ մարդիկ չեն կարող ապահովել սեփական անվտանգությունը նույնիսկ Երեք կանոնների լոգիկայով ռոբոտների օգնությամբ։ Նա մոդիֆիկացրել է իր հասկանցությունը Ռոբոտոտեխնիկայի երեք կանոնների վերաբերյալ, և հիմա մոլեգնում է մարդկանց համար ավելի անվտանգ միջավայր ստեղծելու մտքից, զրկելով նրանց ազատությունից իրենց իսկ բարօրության համար։
Դա հայտնաբերող Լեննինգը, հասկանալով, որ ՎԻԿԻ-ն, ունենալով հետևելու և գործողությունների լայն զինամթերք, կատաղաբար կդիմադրի անջատմանը, հասկանում է որ պետք է գաղտնի և ստույգ կերպով աշխատի։ Լեննինգի սեփական ռոբոտը ՎԻԿԻ-ի հետ առանձին կապ չուներ և նա ազատ էր նրա հրամանները կատարելու պարտականություններից, ինչպես նաև, նա ավելի շատ էր զարգացած հասկանալու իր և ուրիշների հատկությունները, ինչը նրան մարդուն հավասար էր դարձնում։ Հանցագործությունների հետազոտությունների առարկա Լեննինգը ընտրել էր միակ ռոբոտ ատողին՝ Սփուներին, ով կարող էր անաչառորեն դուրս բերել ՎԻԿԻ-ին որպես գլխավոր մեղավոր, իսկ սկզբի քայլը իր իսկ մահն էր իր սիրելի ռեբոտի կողմից, ումից նա երդում վերձրեց այդ հրամանը կատարելու համար։
ՎԻԿԻ-ն այդ ժամանակ բարձրացրեց մեքենաների ապստամբությունը և միաժամանակ սպանեց տնօրեն Ռոբերթսոնին։ Սփուներին, Քելվինին և Սաննիին, ովքեր մտել էին ընկերության շենք, կարողանում են խաբել ՎԻԿԻ-ին մի քանի խորամանկ քայլերով, որոնցից է Սաննիի դավաճանությունը և աչքը թարթելը (Սաննին առանձին պարզել է, ինչի համար է մարդկանց պետք այդ ժեստը, որը և պետք եկավ)։ Սաննին, ստեղծված լինելով Լեննինգի կողմից պատրաստված ամուր խառնուրդից, հանում է նանիտների լիցքը էվտանազիայի լաբորատորիայի պաշտպանիչ դաշտով, և դրա հետ միասին խոսում է ՎԻԿԻ-ի հետ նրա գործողությունների իմաստի մասին։ Այ ընթացքում, ՎԻԿԻ-ի կողմից կառավարվող ռոբոտները, հարձակվում են դետեկտիվի և Քելվինին վրա, իսկ կռվի արդյունքում բժիշկը մահվան վտանգի առաջ է կանգնում։ Հայտնված Սաննին, ով պետք է նանիտները ՎԻԿԻ-ի պրոցեսորի մեջ դներ, կանգնում է երկընտրանքի առջև՝ կատարել հրամաը, թե փրկել Քելվինին, ինչի մասին նրան ճվում էր Սփուները։ Վայրկենական մտածելուց հետո Սաննին Սփուներին է գցում նանիտների լիցքը, իսկ ինքը Քելվինին է դուրս տանում։ Դետեկտիվը ներքև է թռչում, թռիչքի ժամանակ բռնում է ինյեկտորը, և պրոթեզի օգնությամբ կանգնեցնում է անկումը։ Հասնելով պրոցեսորին, Սփուները «դու պարզապես պետք է մեռնես» բառերով նանիտներին ՎԻԿԻ-ի պրոցեսորի մեջ է ներմուծում, առաջացնելով նրա մահը։ ՎԻԿԻ-ի պրոցեսորի մեջ նանիտներ ներմուծելու իրադարձություններից հետո ռոբոտները արթնանում են, մնալով առանց նրա ղեկավարական ալիքների։
Քիչ հետո Սանին հասկանում է իր երազներից մեկի իմաստը, որի գլխավեր հերոսն էր համարում Սփուներին (երևի դա Լեննինգի ապահովությունն էր, որպեսզի Սփուները ավելի հետաքրքրված լինի այդ հարցում), սակայն ինքը հայտնվեց նրա փոխարեն. ռոբոտներ, որոնք հավաքվում էին կոնտեյներներում մասսայական ոչնչացման համար, կանգնում են նրա առջև, շրջվում են և բլրի գագաթին մի կերպար են տեսնում։ Նրանք պատրաստ են հետևել նրան, ով իրենց նոր ճանապարհ ցույց կտա՝ ռոբոտ Սաննիի ետևից։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:2004 ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:20th Century Fox ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ամերիկյան եռաչափ ֆիլմեր Կատեգորիա:Վանկուվերում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Չիկագոյում նկարահանված ֆիլմեր Կատեգորիա:Ֆիլմ-հակաուտոպիա
Բաչևկա
Բաչևկա (Бачевка), գետ Ռուսաստանում, հոսում է Վլադիմիրի մարզում, Ալեքսանդրովսկի շրջանում։ Գետաբերանը տեղակայված է Կիրժաչ գետի աջ ափին՝ 103 կմ հեռավորության վրա։ Գետի երկարությունը 17 կմ է։
Գետի գյուղական բնակավայրերը՝ Պատկինո, Պորեչե, Մեժակովո, Պրոկոֆեվո, Նովոսելկա, Կուդրինո։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Վիվիանիի թեորեմ
Թեորեմը կարող է տարածվել նաև հավասարակողմ և հավասար անկյուններով բազմանկյունիների վրա ։
Թեորեմը կրում է Վինչենցո Վիվիանիի անունը։
Ապացույց
Դիցուք, ABC-ն հավասարակողմ եռանկյունի է` a կողմով և h բարձրությունով։
Այդ եռանկյունիների մակերեսներն են՝, և
և նրանց մակերեսների գումարը հավասար է մեծ եռանկյունու մակերեսին։
Ուրեմն, մենք կարող ենք գրել՝ և հետևաբար՝
Ի.Պ.Ա.
Ծանոթագրություններ
Կատեգորիա:Բազմանկյուններ Կատեգորիա:Եռանկյան երկրաչափություն Կատեգորիա:Երկրաչափական թեորեմներ
Արմենակ Հայկունի
Արմենակ Հայկունի (Համբարձում Հարությունի Ճիզմեճյան, ), հայ գրող, մշակութային գործիչ։
Կենսագրություն
Արմենակ Հայկունին ծնվել է 1835 թվականին, Կոստանդնուպոլսում։ Սովորել է ծննդավայրի Սուրբ Հովհաննես վարժարանում և Գում-Գափուի «Մայր վարժարանում», 1846-1953 թվականներին՝ Սայրըս Համլինի աստվածաբանական քոլեջում։ 1857-1958 թվականներին հրատարակել է «Մուսայք Մասյաց» թատերական պարբերականը, 1858 թվականին հիմնադրել «Հայկազյան ընկերությունը», որը գոյություն է ունեցել մինչև 1861 թվականը։ Գ. Չիլինկիրյանի հետ հրատարակել է «Ծաղիկ» հանդեսը (մինչև 1862)։ «Մուսայք Մասյաց»-ում տպագրել է թատերագիտական հոդվածներ և «Արա Գեղեցիկ», «Օղիմպիադա», «Երնջակ» պատմական ողբերգությունները, երկեր, որոնք գալիս էին հակադրվելու հայկական կլասիցիստական ողբերգությանը և հաստատելու նոր՝ ռոմանտիկական դրամատուրգիայի առկայությունը։
1861 թվականին լույս է տեսել նրա «Էլիզիա»-ն՝ նվիրված Ղրիմի պատերազմին, որը ռոմանտիկական երկրորդ վեպն է արևմտահայ գրականության մեջ (Մինաս Հիսարյանի «Խոսրով և Մաքրուհի» վեպից հետո)։ 1863 թվականին հանդես է եկել 4 գրքույկով՝ «Գարնան ծաղիկներ...», «Գաղտնիք բնության...», «Գերեզմանք երիտասարդաց...», «Աշնան տերևներ...», որոնցում քննել է առողջապահական հարցեր։ Գրել է շուրջ 30 բանաստեղծություն, հիմնականում՝ հայրենասիրական բնույթի։ 1861 թվականին Զմյուռնիայում ծանոթացել է Միքայել Նալբանդյանի հետ, պրոպագանդել նրա «Երկրագործության» հիմնադրույթները։ 1864 թվականին խմբագրել է «Մեղու» պարբերականը  ։
Ծանոթագրություններ
Կատեգորիա:Արևմտահայ դրամատուրգներ Կատեգորիա:Արևմտահայ արձակագիրներ Կատեգորիա:Արևմտահայ բանաստեղծներ Կատեգորիա:Հայ խմբագիրներ Կատեգորիա:Հայ ուսուցիչներ Կատեգորիա:Արևմտահայ գրողներ Կատեգորիա:Հայ մշակութային գործիչներ
Տրենտինո Ալտո Ադիջե
Տրենտինո Ալտո Ադիջե կամ Տրենտինո Հարավային Տիրոլ (Trentino-Alto Adige), մարզ Իտալիայում։ Բաժանվում է 2 գավառների՝ Բոլցանո և Տրենտինո, որոնք իրենց հերթին բաժանվում են 326 կոմունաների։ Զբաղեցնում է 13 606,87 կմ² մակերես, բնակչությունը կազմում է 1 055 649 մարդ (նոյեմբերի 30, 2014), բնակչության խտությունը՝ 77,58 մարդ/կմ²։
Հիմնադրվել է 1948 թվականին։ Ունի ինքնավար մարզի կարգավիճակ։
Կատեգորիա:Իտալիայի բնակավայրեր
1st
1st - ֆիննական The Rasmus ռոք խմբի առաջին մինի ալբոմը։ Առաջնահերթ նրան սկսեցին թողարկել 1995 թվականին Teja G. Records անկախ լեյբլով, բայց մի քանի ամիս անց խումբը պայմանագիր ստորագրեց Warner Music Group լեյբլի հետ և փոխարեն նախապես ծրագրավորածի, թողարկեց EP նրա հետ։
Ալբոմի մասին
Ինքը EP ֊ ն զբաղեցրեց չի կրում որևէ էական տեղեր, բայց «Funky Jam» ֊ ը եղել է առաջին երգը, հնչեցված ռադիոյում։ Նա եղել է առաջին երգը, որտեղ խումբը նկարահանել տեսահոլովակ։
Կոմպեզիցիաների ցանկ
Կատեգորիա:1995 ալբոմներ
Թոմաշ Նեցիդ
Թոմաշ Նեցիդ (չեխ.՝ Tomáš Necid, ), չեխ պրոֆեսիոնալ Ֆուտբոլիստ, հարձակվող։ Հանդես է գալիս լեհական «Լեգիա» ֆուտբոլային ակումբում և Չեխիայի ֆուտբոլի ազգային հավաքականում։
Ակումբային կարիերա
2007-2009 թվականներին հանդես է եկել չեխական «Սլավիա (Պրահա)» ակումբի կազմում։ 2008 թվականին վարձավճարով հանդես է եկել չեխական «Յաբլոնեց-97» ֆուտբոլային ակումբում։ 2009-2015 թվականներին հանդես է եկել ռուսական «ԲԿՄԱ Մոսկվա»-ի կազմում (այդ տարիների ընթացքում վարձավճարով հանդես է եկել մի շարք ֆուտբոլային ակումբներում, ինչպիսիք են՝ «ՊԱՕԿ»-ը, «Սլավիա»-ն, «Զվոլլե»-ն)։ 2015 թվականին հանդես է եկել չեխական «Զվոլլե»-ի կազմում։ 2015 թվականից հանդես է գալիս թուրքական «Բուրսասպոր» ակումբի կազմում, այժմ վարձավճարով՝ լեհական «Լեգիա»-ում
Միջազգային կարիերա
2008 թվականից մինչև հիմա հանդես է գալիս Չեխիայի ֆուտբոլի ազգային հավաքականում։
Ակումբային
2016 թվականի հունիսի 2-ի դրությամբ
Միջազգային
2016 թվականի հունիսի 17-ի դրությամբ
Ծանոթագրություններ
Կատեգորիա:Չեխ ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Եվ Աստված ստեղծեց կնոջը (ֆիլմ, 1956)
Սյուժե
Ժյուլետը մանկատան նախկին սան է, ապրում է Սեն Տրոպե առողջարանային քաղաքում` իր խնամակալների մոտ և վատ դաստիարակված, անբարո աղջկա համբավ ունի` շնորհիվ իր խենթացնող արտաքինի և աղջկական վաղ զգայունակության։ Սան Տրոպեի բոլոր տղամարդիկ խելակորույս հետապդում են նրան, սակայն Ժյուլետը կույս է և ընդդիմանում է նրանց, այդ պատճառով էլ որպես վրեժ նրա մասին վատ լուրեր են տարածում։ Ժյուլետը տանջվում է մարմնական ցանկություններից, վարքի խիստ կանոններից և այն բանի գիտակցումից, թե ինչ լուրեր են տարածում իր մասին։ Միակը, որի նկատմամաբ Ժյուլետն անտարբեր չէ, Անտուան Տարդյեն է (Քրիստիան Մարկան)` պատվարժան ընտանիքի ավագ որդին։ Անտուանին ևս դուր է գալիս Ժյուլետը, բայց նա չի ուզում ամուսնանալ մի աղջկա հետ, որին ամբողջ քաղաքն անբարո է համարում։ Իսկ Անտուանի ռոմանտիկ և ազնիվ կրտսեր եղբայրը` Միշելը (Ժան Լուի Տրենտինյան), վախվխելով սիրահարված է Ժյուլետին և երջանիկ կլիներ, եթե աղջիկը իր վրա ուշադրություն դարձներ։ Երիտասարդ հերոսուհուց իր ակնկնկալիքներն ուներ նաև ոչ երիտասարդ, հարուստ Էրիկ Կարադինը (Կուրդ Յուրգենս)։
Երբ Ժյուլետի առջև իրական սպառնալիք է դառնում մանկատուն վերադառնալը, Էրիկի գլխում ցինիկ միտք է ծագում. կազմակերպել Ժյուլետի ամուսնությունը միամիտ Միշելի հետ (քանի որ Անտուանի համար հասարակական կարծիքը թանկ է իր զգացմունքներից), այնուհետև խլել երիտասարդ կնոջն ու նրան դարձնել իր սիրուհին։ Միշելը, չկասկածելով իր ապագա դավաճանված ամուսնու կերպարի մասին, մեծ ուրախությամբ պատրաստ էր փրկել Ժյուլետին մանկատուն վերադառնալուց։ Ժյուլետը, որը Միշելի հանդեպ ընկերական զգացմունքներ ուներ, ցանկանալով պահպանել իր ազատությունը, համաձայնում է ամուսնանալ։ Անտուանը հեգնանքով էր նայում իր "հիմար" եղբորը, սակայն ինքն էլ իր շահն էր փնտրում այդ ամենում։ Սակայն դեռևս հայտնի չէ, թե արդյունքում այս բոլոր տղամարդկանցից ում է ընտրում անկանխատեսելի և զգացմունքային հերոսուհին։
Արա Ավագյան
Արա Սերյոժայի Ավագյան (մարտական անունը՝ Գիժ, հունվարի 1, 1960 - մարտի 2, 2010 ), հայ ազատամարտիկ, Արցախյան առաջին պատերազմի մասնակից, 5-րդ բրիգադի Երևանի գումարտակի հրամանատար ։
Կենսագրություն
Ծնվել է Երևանում, ստացել միջնակարգ մասնագիտական կրթություն ։
1989 թվականից մասնակցել է Շահումյանի շրջանի ինքնապաշտպանությանը։ Գլխի հատվածում ստացել է ծանր վիրավորում, ենթարկվել պլաստիկ վիրահատման ։
Ապաքինվելուց հետո եղել է Վարդենիսի, Նոյեմբերի, ապա կրկին Շահումյանի պաշտպտպանական դիրքերում։ Միացել է պարտիզանական ջոկատներին և մասնակցել Գյուլիստանի գրավմանը։ Ավելի ուշ մասնակցություն է ունեցել Շուշիի, Ասկերանի, Աղբուլաղի, Քոլատակի, Մարտակերտի, Կիչանի, Սրխավենդի, Խազանչիի, Բաշ-Գյունափայի, Հադրութի, Մարտակերտի շրջանների գյուղերի մարտերին և ազատագրմանը ։
Ինքնասպան է եղել 2010 թվականին՝ ձեռքի նռնակով պայթեցնելով իրեն ։
Աճյունն ամփոփված է «Եռաբլուր» զինվորական պանթեոնում ։
Արտաքին հղումներ
Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից Կատեգորիա:Ինքնասպաններ
Պագու
Պատրիսիա Ռեդեր Գալվան (Patrícia Rehder Galvão, հայտնի է Պագու (Pagu) կեղծանվամբ, ), բրազիլացի գրող, բանաստեղծուհի, դրամատուրգ, թարգմանչուհի և լրագրող, Բրազիլիայում մոդեռնիզմի նշանավոր ներկայացուցիչ։ Կոմունիստական կուսակցության ակտիվիստ է, երկրում տրոցկիստական շարժման հիմնադիրներից մեկը և քաղաքական դրդապատճառներով Բրազիլիայում դատապարտված առաջին կինը ։
Կենսագրություն
Պագուն ծնվել է գերմանական ծագմամբ ընտանիքում։ Արդեն 15 տարեկանում «Patsy» կեղծանվամբ հոդվածներ է գրել թերթում։ Երիտասարդ տարիքում հայտնվել է ավանգարդիստ նկարիչների խմբում, որը կոչվել է «Մարդակերական շարժում» (այսպես է կոչված, քանի որ նրա հրովարտակը հռչակում էր, որ բրազիլական մշակույթը զարգանում է՝ «կուլ տալով» օտար ավանդույթները), որի առաջնորդների թվում էին ամուսիններ Օսվալդ դե Անդրադեն և Տարսիլա դու Ամարալը։ Օսվալդ դե Անդրադեն լքել է Տարսիլա դու Ամարալին և ամուսնացել Պատրիսիա Գալվանի հետ։ «Պագու» անունը նրան տվել է շարժման մասնակիցներից մեկը՝ բանաստեղծ Ռաուլ Բոփը։
Պագուն և Ամարալը, ինչպես բրազիլական մոդեռնիզմի բազմաթիվ այլ գործիչներ, անդամակցել են Բրազիլիայի կոմունիստական կուսակցությանը և սկսել ակտիվորեն աջակցել աշխատանքային շարժմանը։ 1931 թվականին Պագուն առաջին անգամ ձերբակալվել է՝ նավահանգստային աշխատողների գործադուլին մասնակցելու համար։ Նրան ձերբակալել են 23 անգամ և բազմիցս կտտանքների ենթարկել Ժետուլիու Վարգասի բռնապետության ժամանակ։ 1935 թվականին ձերբակալվել է Փարիզում և որպես «օտարերկրացի կոմունիստ» աքսորվել հայրենիք, որտեղ բաժանվել է ամուսնուց և զբաղվել հրապարակախոսությամբ, բայց նրան կրկին բանտարկել են։ 5 տարվա բանտարկությունից հետո ազատ արձակվելով՝ հարաբերությունները խզել է Կոմկուսի հետ՝ անցնելով տրոցկիստական շարքեր և մտել «Սոցիալիստական ավանգարդ» թերթի խմբագրություն, որը պահպանել է Լև Տրոցկու և Անդրե Բրետոնի մտավորական միության պատգամների ոգին։ 1950 թվականին անհաջող մասնակցել է ընտրություններին։
Կյանքի վերջում Պագուի մոտ քաղցկեղ է ախտորոշվել։ Նա մեկնել է Փարիզ վիրահատվելու, բայց ապարդյուն։ Փորձել է ինքնասպան լինել, սակայն արդյունքում մահացել է 1962 թվականի դեկտեմբերի 12-ին Բրազիլիայում։
Նրա «Արդյունաբերական այգի» վեպը (1933) Բրազիլիայի պրոլետարական վեպի առաջին օրինակն է։ Պագուն հայտնի էր նաև որպես պորտուգալացիներ Գիյոմ Ապոլիների, Ջեյմս Ջոյսի, Ֆեռնանդո Արաբալիայի, Օկտավիո Պասի ստեղծագործությունների և Էժեն Իոնեսկոյի «Ճաղատ երգչուհին» վեպի թարգմանություններով։
Հանդիպում են պնդումներ, որ նա է Չինաստանից հայրենիք բերել սոյայի առաջին սերմերը, որի գլխավոր համաշխարհային արտադրողն այժմ Բրազիլիան է ։
Ծանոթագրություններ
Կատեգորիա:Բրազիլացի կին գրողներ Կատեգորիա:Քաղցկեղից մահացածներ Կատեգորիա:20-րդ դարի կին գրողներ Կատեգորիա:Գրական կեղծանուններով հայտնի հեղինակներ Կատեգորիա:Կոմունիստ կին գրողներ Կատեգորիա:20-րդ դարի թարգմանիչներ Կատեգորիա:Բրազիլացի կանայք Կատեգորիա:Բրազիլացի վիպասաններ Կատեգորիա:Բրազիլիայի քաղաքական գործիչներ Կատեգորիա:Բրազիլացի կին դրամատուրգներ Կատեգորիա:20-րդ դարի լրագրողներ Կատեգորիա:Բրազիլացի հասարակական գործիչներ Կատեգորիա:Կին լրագրողներ Կատեգորիա:Բրազիլացի ֆեմինիստներ Կատեգորիա:Բրազիլացի բանաստեղծներ Կատեգորիա:Բրազիլացի կոմունիստներ
Երկնագույն շեղում
Երկնագույն շեղումը(անգլ․ blue shift կամ hypsochromic shift) կիսահաղորդիչներում լույսի կլանման գծի շեղումն է բարձրհաճախային գոտի՝ մասնիկների չափսերը փոքրացնելիս։
Նկարագրությունը
Երևույթը տեղի ունի, քանի որ կիսահաղորդչի բյուրեղի չափսերը փոքրացնելիս դիտվում է արգելված գոտու լայնացում։ Ընդ որում, վալենտականության գոտուց հաղորդականության գոտի էլեկտրոնների անցման համար անհրաժեշտ է կլանված քվանտի  մեծ էներգիա, և ինչպես հետևանք նկատվում է կլանման գծերի սահմանի շեղում։
Երկնագույն շեղման երևույթի բացատրման համար առաջարկվել էին մի քանի մոդելներ։ Պատմականորեն երկնագույն շեղումը բացատրող առաջին մոդելը կառուցվել էր ծակոտկեն ապակու վրա սինթեզված CuCl2 նանոմասնիկների համար։ Մոդելը լիցքակիրներին (էլեկտրոններ և խոռոչներ), որոնք դառնում են ազատ լույսի քվանտ կլանելիս, դիտարկում էր որպես մասնիկներ, որոնք գտնվում են պոտեցիալ փոսում։ Պոտենցիալ փոսի չասփսերն, իրենց հերթին, համապատասխանում էին նանոմասնիկների չափսերին։
Նանոմասնիկների չափսերի ազդեցությունը երևույթի վրա դիտվում է նաև հակառակ պրոցեսի ժամանակ՝ էլեկտրոնի "վերադարձ" խոռոչ՝ ալիքի ճառագայթմամբ (լյումինեսցենցում), որի ալիքի երկարությունը նույնպես կախված է մասնիկների չափսերից։ Երկանգույն շեղման երևույթն ավելի ցայտուն արտահայտվում է երբ բյուրեղի չափսերը փոքրացվում են մինչև մեծ զանգվածներով մասնիկներից բաղկացած կիսահաղորդիչներում էքսիտոնի շառավղին մոտ չափսերի (2-30 նմ), այդպիսի մասնիկներն անվանում են քվանտային կետեր։ Նանոմասնիկներում կարող է դիտվել կազմավորված կաղուցվածքից անցում դիսկրետ էլեկտրոնային մակարդակներ(տես նկար 1), ինչը բերում է կլանման գծերի սահմանի փոփոխության՝ մինչև կլանման մաքսիմումը՝ մասնիկների չափսերը փոքրացնելիս։
Տես նաև
Կատեգորիա:Սպեկտրասկոպիա
Վիսոկուշա (Կամենկայի վտակ)
Վիսոկուշա (Высокуша), գետ Ռուսաստանում, հոսում է Վլադիմիրի մարզում, Բաշկորտոստան Հանրապետությունում։ Գետաբերանը տեղակայված է Կամենկա գետի աջ ափին՝ 4,3 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օսկոմի ավազանային շրջանին, գետի ջրատնտեսային տեղամասը՝ Կլյազմա գետն է, գետի ենթաավազանը բացակայում է։ Գետի գետային ավազանը Օկա գետն։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Proof (ռեփեր)
Դեշոն Դյուպրի Հոլթոն (DeShaun Dupree Holton, ), Proof, ամերիկյան ռեփ երաժիշտ, երգերի հեղինակ, դերասան և պրոդյուսեր։ Եղել է այնպիսի խմբերում, ինչպիսիք են՝ Goon Squad, 5 Elementz, Promatic, D12: Նրան էր պատկանում «Iron Fist Records» ձայնագրման ստուդիան։
Կենսագրություն
Վաղ մանկության տարիներին Էմինեմի հետ ապրել է Դետրոյտի նույն թաղամասում։ Այդպես էլ սկսվել է նրանց ընկերությունը։ Proof-ը օգնել է Էմինեմին ձայնագրել սկավառակներ և կազմակերպել է համերգներ։ Proof-ը 1999 թվականի ֆրիսթայլի հաղթողն է ։
Ծանոթագրություններ
Կատեգորիա:Ամերիկացի դերասաններ Կատեգորիա:Դերասաններ այբբենական կարգով Կատեգորիա:Սպանվածներ Կատեգորիա:Երաժիշտներ այբբենական կարգով Կատեգորիա:Ամերիկացի պրոդյուսերներ Կատեգորիա:Հոկտեմբերի 2 ծնունդներ Կատեգորիա:1973 ծնունդներ Կատեգորիա:Ապրիլի 11 մահեր Կատեգորիա:2006 մահեր Կատեգորիա:Հրաձգային զենքից մահացածներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կոմպոզիտորներ Կատեգորիա:Բեմական կեղծանուններ
Շահրուդ
Շահրուդ (, թարգմանած՝ «թագավորական գետ»), լեռնային գետ Հյուսիսային Իրանում, Սեֆիդրուդ գետը առաջացնող գետերից մեկը։ Այժմ թափվում է Շաբանաու ջրամբարը։ Երկարությունը՝ 150 կմ է ։
Ունի բազմաթիվ մանր վտակներ, նշանակալի է հիդրոէներգետիկական ներուժը։ Սնուցումը ձնային և սառցադաշտային է ։
Արտաքին հղումներ
Կատեգորիա:Իրանի գետեր Կատեգորիա:Կասպից ծովի ավազանի գետեր
Դավիթ Գ (Աղթամարի կաթողիկոս)
Դավիթ Գ, Աղթամարի կաթողիկոս 1393 թվականից, ծննդյան թվականը անհայտ է, մահացել է 1433 թվականին։ Հաջորդել է Զաքարիա Բ Նահատակին։ 1408-1410 թվականներին պայքարել է Գրիգոր Տաթևացու և նրա աշակերտների դեմ։ Վերջիններս ցանկանում էին Դավիթ Գ-ին գահընկեց անելով՝ Աղթամարի հակաթոռ կաթողիկոսությունը միացնել Սսի Հայոց ընդհանրական աթոռին, սակայն դա նրանց չի հաջողվում։ Դավիթ Գ-ն աթոռակից է ձեռնադրում և իրեն հաջորդ է հռչակում եղբորորդուն (հետագա Զաքարիա Գ կաթողիկոս)։ Կաթողիկոսը մի քանի վանքերին կից հիմնում է դպրոցներ(դպրեվանքեր)։ 1431 թվականին քրդական ցեղերը գրավում են Աղթամարը, և Դավիթ Գ-ն ստիպված հեռանում է Մոկաց Կեցան գավառի Ուրանց գյուղը։ Սակայն նա, երկու տարի անց քուրդ ցեղապետի հետ համաձայնության գալով, վերստանում է գահը։
Կատեգորիա:Հայ հոգևոր գործիչներ
Կասիլանդիայի գավառ
Կասիլանդիայի գավառ (Microrregião de Cassilândia) գավառ Բրազիլիայում, մտնում է Մատու Գրոսու դու Սուլ նահանգի մեջ։ Մտնում է Մատու Գրոսու դու Սուլ նահանգի արևելյան մարզի մեջ։ 2006 թվականի տվյալներով բնակչությունը կազմում է 54 087 մարդ։ Տարածքը՝ 13 223,357 կմ²։ Բնակչության խտությունը՝ 4,09 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Մատու Գրոսու դու Սուլ նահանգի գավառներ Կատեգորիա:Բրազիլիայի գավառներ
Էգլոֆշթայն
Էգլոֆշթայն (Egloffstein), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմել է 1983 մարդ ։ Զբաղեցնում է՝ 28.04 կմ² տարածք։ Պաշտոնական կոդ՝ 09 4 74 124։
Համայնքը բաժանված է 16 գյուղական շրջանների՝
Խորհրդային և ռուս ծաղրածու, ԽՍՀՄ ժողովրդական արտիստ Օլեգ Պոպովը 1991- 2016 թվականներին ապրել է Էգլոֆշթայնում, իսկ 2016 թվականի նոյեմբերին հուղարկավորվել նույն վայրում։